My Love's in Germany

My luve's in Germanie, send him hame, send him hame; My luve's in Germanie, send him hame; My luve's in Germanie, Fighting brave for royalty: He may ne'er his Jeanie see— Send him hame.

He's as brave as brave can be—send him hame, send him hame; He's as brave as brave can be—send him hame; He's as brave as brave can be, He wad rather fa' than flee; His life is dear to me— Send him hame.

Your luve ne'er learnt to flee, bonnie dame, bonnie dame, Your luve ne'er learnt to flee, bonnie dame; Your luve ne'er learnt to flee, But he fell in Germanie, In the cause of royalty, Bonnie dame.

He'll ne'er come ower the sea—Willie's slain, Willie's slain; He'll ne'er come ower the sea—Willie's gane! He'll ne'er come ower the sea, Tae his luve and ain countrie: This warld's nae mair for me— Willie's gane!